Thor Kleppen Sættem

Thor Kleppen Sættem (født 1970) er en norsk politiker (H) og advokat, oppvokst i Molde.

Han er utdannet jurist fra Universitetet i Oslo. Han var oppnevnt som byrådssekretær for finansbyråd André Støylen i Oslo kommune fra 2002 til 2004. Fra 2004 til regjeringsdannelsen i 2013 arbeidet han i Høyres stortingssekretariat.

Sættem var statssekretær i Arbeidsdepartementet fra 2013 til 2016, så i Justis- og beredskapsdepartementet fra 2016 til 2021.

Sættem fikk advokatbevilling i 2023 og ble tatt opp som partner i Elden advokatfirma.

Sættem var formann i Møre og Romsdal Unge Høyre fra 1988 til 1991 og 1. varamedlem, senere fast medlem av Møre og Romsdal fylkesting fra 1992 til 1999.

Referanser

Eksterne lenker 
 
 

Statssekretærer fra Høyre
Statssekretærer i Regjeringen Solberg
Norske advokater
Alumni fra Universitetet i Oslo
Personer fra Molde kommune